Omnibus presentes litteras inspecturis, frater Odo, Beate-Columbe Senon. abbas, in Domino salutem. Notum facimus presentibus et futuris, quod nos dedimus et concessimus illustrissimo domino nostro Theobaldo, comiti Trecensi palatino, in excambium pro Acelina, uxore Garini de Collatione, hominis nostri, Gilam, sororem ipsius Garini et pueros suos. In cujus rei testimonium presentem cartam sigilli nostri munimine fecimus roborari. Actum, anno Domini Mº CCº vicesimo-tercio, mense octobri.